కొండపల్లి
ముసునూరి కమ్మరాజుల కాలంలో ఈ కోట నిర్మితమైనది. ఢిల్లీ సుల్తానులను పారద్రోలి ఈ దేశాన్ని పరాయిపాలన నుంచి విముక్తి చేసిన తెలుఁగు వీరుడు ముసునూరి ప్రోలయ రాజ్యాన్ని సుభక్షింగా మరియు శత్రు దుర్బేధ్యంగా మలచే ప్రయత్నంలో ఈ త్రిలింగ దేశంలో అనేక కోటల నిర్మాణాలు చేపట్టాడు. అందులో భాగంగా కొండపల్లి కోట నిర్మాణానికి పూనుకున్నాడు. ఈ కోట నిర్మాణం ప్రోలయ వారసుడైన కాపయ కాలంలో పూర్తి అయింది. కాపయ ఈ కోట నిర్మాణం దిగ్విజయంగా పూర్తి చేసి గుంటూరు జిల్లా కొల్లూరులో శాసనం వేయించాడు. అడపా, దాసరి, అట్లూరి అనే గృహనామాలు కలిగిన కమ్మరాజులు సుమారు 100 ఏళ్లు ఈ కోటని గజపతుల సామంతులుగా పాలించారు. ముసునూరి కమ్మ రాజులని కొండపల్లి కమ్మరాజులు అని వ్యవహరిస్తారు. దీనిలో మూడంతస్తుల రాతి బురుజు ఉంది. ఇక్కడ విరూపాక్ష దేవాలయం ఉంది.
బురాన్‌దొడ్డి
బురాన్‌దొడ్డి, కర్నూలు జిల్లా, సి.బెళగల్‌ మండలానికి చెందిన గ్రామము.. ఈ గ్రామం భ్యాతొలి, గొల్లలదొడ్డి, కృష్ణదొడ్డి అను గ్రామాలను కలుపుకుని ఒక పెద్ద మజరా గ్రామంగా ఉంది. చెప్పుకొదగ్గ చరిత్ర లేదు. కృష్ణదొడ్డి గ్రామంలో ప్రతి సంవత్సరం జరిగే వెంకటేశ్వరస్వామి తిరునాలను ఈ మారుమూల గ్రామాలన్ని ఒక పెద్ద పండుగ వలె ఘనంగా జరుపుకుంటాయి.
ఇది మండల కేంద్రమైన చెరు బెళగల్ నుండి 5 కి. మీ. దూరం లోను, సమీప పట్టణమైన యెమ్మిగనూరు నుండి 31 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1102 ఇళ్లతో, 5542 జనాభాతో 2235 హెక్టార్లలో విస్తరించి ఉంది. గ్రామంలో మగవారి సంఖ్య 2790, ఆడవారి సంఖ్య 2752. షెడ్యూల్డ్ కులాల సంఖ్య 475 కాగా షెడ్యూల్డ్ తెగల సంఖ్య 16. గ్రామం యొక్క జనగణన లొకేషన్ కోడ్ 593870.పిన్ కోడ్: 518462.